Καρπώ (δορυφόρος)

Καρπώ  Ανακάλυψη Ανακαλύφθηκε από Σκοτ Σέπαρντ Ημερομηνία Ανακάλυψης 9 Φεβρουαρίου 2003 Χαρακτηριστικά τροχιάς Ημιάξονας τροχιάς 17.145.000 Km Εκκεντρότητα 0,4316 Περίοδος περιφοράς 458,625 ημέρες Κλίση 55° (προς τον Ισημερινό του Δία) Είναι δορυφόρος του Δία Φυσικά χαρακτηριστικά Μέση Ακτίνα 1,5 Km

Η Καρπώ () ή Δίας XLVI είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2003. Πήρε το όνομά του τον Μάρτιο του 2005 από την Καρπώ, η οποία ήταν κόρη του Δία και της τιτανίδας Θέμιδος και μία από τις Ώρες, μαζί με τη Θαλλώ και την Αυξώ σύμφωνα με την Ελληνική μυθολογίαIAUC 8502: Δορυφόροι του Δία 30 Μαρτίου 2005 (ονοματοδοσία). Η αρχική προσωρινή ονομασία που του είχε δοθεί ήταν S/2003 J 20IAUC 8125: S/2003 J 19 και S/2003 J 20 30 Απριλίου 2003 (ανακάλυψη)MPEC 2003-G67: S/2003 J 20 14 Απριλίου 2003 (ανακάλυψη).

Έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 17.145.000 χλμ. σε 458,625 ημέρες, σχηματίζοντας κλίση 56° με την εκλειπτική (55° προς τον Ισημερινό του Δία), σε ανάδρομη φορά και με εκκεντρότητα τροχιάς 0,4316.

Η Καρπώ όπως και η Θεμιστώ δεν ανήκει σε καμία ομάδα, γεγονός που την κάνει πολύ ενδιαφέρουσα. Η τροχιακή κλίση δορυφόρων όπως η Καρπώ περιορίζεται από το φαινόμενο Κοζάι, που ανακαλύφθηκε από τον Γιοσίντε Κοζάι το 1962. Αυτό το φαινόμενο προκαλεί μια περιοδική ανταλλαγή μεταξύ της κλίσης και της εκκεντρότητας της τροχιάς· εάν η κλίση της τροχιάς είναι αρκετά μεγάλη, η εκκεντρότητα με τη σειρά της μπορεί να γίνει τόσο μεγάλη, ώστε όταν η Καρπώ φτάνει στο κοντινότερο σημείο της τροχιάς του Δία, να βρίσκεται πολύ κοντά στη γειτονιά των δορυφόρων του Γαλιλαίου. Αυτό μπορεί να έχει ως τελικό αποτέλεσμα είτε τη σύγκρουση της Καρπούς με έναν από αυτούς ή, αν βρεθεί πολύ κοντά τους, θα μπορούσε να απομακρυνθεί τελείως από το σύστημα του Δία.

 Παραπομπές 

 Εξωτερικοί σύνδεσμοι 
 Καρπώ  από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία